Title: ประกาศองค์การบริหารส่วนตำบลจำป่าหวาย เรื่อง การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับข้อมูลข่าวสารส่วนบุคคลขององค์การบริหารส่วนตำบลจำป่าหวาย

ประกาศองค์การบริหารส่วนตำบลจำป่าหวาย

ประกาศองค์การบริหารส่วนตำบลจำป่าหวาย
เรื่อง
การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐
เกี่ยวกับข้อมูลข่าวสารส่วนบุคคลขององค์การบริหารส่วนตำบลจำป่าหวาย[๑]

เพื่อให้เป็นไปตามความในมาตรา
๒๓ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐
ที่กำหนดให้หน่วยงานของรัฐต้องปฏิบัติเกี่ยวกับการจัดให้มีระบบข้อมูลข่าวสารส่วนบุคคลจัดให้มีการพิมพ์ในราชกิจจานุเบกษา
และตรวจสอบแก้ไขให้ถูกต้องอยู่เสมอเกี่ยวกับการจัดระบบข้อมูลข่าวสารส่วนบุคคล
ลักษณะการใช้ข้อมูลตามปกติ วิธีการขอตรวจดูข้อมูลข่าวสารของเจ้าของข้อมูล วิธีการ
ขอให้แก้ไขเปลี่ยนแปลงข้อมูล และแหล่งที่มาของข้อมูล

องค์การบริหารส่วนตำบลจำป่าหวาย
จึงจัดระบบข้อมูลข่าวสารส่วนบุคคลของหน่วยงานองค์การบริหารส่วนตำบลจำป่าหวาย
อำเภอเมืองพะเยา จังหวัดพะเยา ดังนี้
(ก) ประเภทของบุคคลที่มีการจัดเก็บข้อมูลไว้
๑.
ผู้บริหารองค์การบริหารส่วนตำบลจำป่าหวาย
๒.
สมาชิกสภาองค์การบริหารส่วนตำบลจำป่าหวาย
๓.
พนักงานส่วนตำบล
๔.
พนักงานจ้าง
(ข) ประเภทของระบบข้อมูลข่าวสารส่วนบุคคล
๑.
แฟ้มประวัติ บัตรประวัติข้าราชการ/พนักงานส่วนตำบล
๒.
ทะเบียนประวัติพนักงานจ้าง
๓.
ทะเบียนประวัติผู้บริหาร และทะเบียนประวัติสมาชิกสภาองค์การบริหารส่วนตำบล
(ค) ลักษณะการใช้ข้อมูลตามปกติ
๑.
ใช้ในการบริหารงานบุคคลขององค์การบริหารส่วนตำบลจำป่าหวาย
๒.
ใช้ในการตรวจสอบประวัติ/ความดีความชอบ/ประกอบการสอบสวนทางวินัยกรณีพนักงานส่วนตำบลและพนักงานจ้างกระทำผิด
(ง) วิธีการขอตรวจดูข้อมูลข่าวสารของเจ้าของข้อมูล
๑.
กรอกแบบฟอร์มขอตรวจดูข้อมูลต่อเจ้าหน้าที่ผู้รับผิดชอบ
๒. นายกองค์การบริหารส่วนตำบล
ปลัดองค์การบริหารส่วนตำบลหรือเจ้าหน้าที่ผู้รับมอบหมาย เป็นผู้พิจารณาอนุมัติ
(จ) วิธีการขอแก้ไขเปลี่ยนแปลงข้อมูล
๑.
การขอเปลี่ยนแปลงแก้ไขวัน เดือน ปีเกิด
ให้ปฏิบัติตามระเบียบสำนักนายกรัฐมนตรีว่าด้วยการขอแก้ไขวัน เดือน ปีเกิด
ในทะเบียนประวัติข้าราชการ พ.ศ. ๒๕๔๘
๒.
การแก้ไขเพิ่มเติมรายการในบัตรประวัติ แฟ้มประวัติมีแนวทางปฏิบัติ ดังนี้
(๑) การผ่านการอบรม ดูงาน และการได้รับเครื่องราชอิสริยาภรณ์ แจ้งการเปลี่ยนแปลงหรือเพิ่มเติมรายการ
โดยแนบสำเนาหลักฐานที่เกี่ยวข้อง ให้องค์การบริหารส่วนตำบลจำป่าหวาย จำนวน
๓ ชุด
(๒) การเพิ่มวุฒิการศึกษา ใช้หลักฐานสำเนาประกาศนียบัตร
ปริญญาบัตรและสำเนาใบแสดงผลการศึกษา จำนวน ๓ ชุด
(๓) การเปลี่ยนชื่อตัว ชื่อสกุล ให้แจ้งการเปลี่ยนแปลง
โดยแนบสำเนาเอกสารหลักฐานใบเปลี่ยนชื่อตัว ชื่อสกุล พร้อมกับแนบสำเนาทะเบียนบ้าน
จำนวน ๓ ชุด
๓.
เอกสารหลักฐานที่ส่งให้องค์การบริหารส่วนตำบลจำป่าหวาย ต้องรับรองสำเนาถูกต้อง
(ฉ) แหล่งที่มาของข้อมูล
๑.
เจ้าของประวัติ
๒.
คำสั่งบรรจุ แต่งตั้ง โอน (ย้าย) เลื่อนระดับ เลื่อนขั้น และคำสั่งอื่น ๆ
ของต้นสังกัด

ประกาศ ณ วันที่ ๒๘
ตุลาคม พ.ศ. ๒๕๕๘
สัจจพจน์  บุญเมือง
นายกองค์การบริหารส่วนตำบลจำป่าหวาย

ปริยานุช
,กัญฑรัตน์/จัดทำ
๒๓ ธันวาคม
๒๕๕๘

นุสรา/ตรวจ
๒๓ ธันวาคม
๒๕๕๘

[๑] ราชกิจจานุเบกษา
เล่ม ๑๓๒/ตอนที่ ๑๓๐ ง/หน้า ๓๕/๑๗ ธันวาคม ๒๕๕๘